TIDLOR แนะซื้อเป้า 38 บ. กำไร Q2 ดีตามคาดแตะ 981 ล้าน สินเชื่อขยายตัวสูง-ยอดขายประกันพุ่ง
TIDLOR แนะนำซื้อเป้า 38 บาท กำไรไตรมาส 2/2565 ดีตามคาดแตะ 981 ล้าน โต 26% จากสินเชื่อที่ขยายตัวสูง-ยอดขายประกันพุ่ง ฟากสำรองสูงในอุตสาหกรรมคิดเป็น coverage ratio ที่ 270%
TIDLOR แนะนำซื้อเป้า 38 บาท กำไรไตรมาส 2/2565 ดีตามคาดแตะ 981 ล้าน โต 26% จากสินเชื่อขยายตัวสูง-ยอดขายประกันพุ่ง
11 ส.ค. 2565

บล.เคทีบีเอสที ระบุในบทวิเคราะห์วันนี้ (11 ส.ค.65) ว่า บริษัท เงินติดล้อ จำกัด (มหาชน) หรือ TIDLOR แนะนำซื้อเป้า 38 บาท บริษัทรายงานกำไรสุทธิไตรมาส 2/2565 ที่ 981 ล้านบาท โต 26% เทียบช่วงเดียวกันของปีก่อน และโต 4%เทียบช่วงเดียวกันของปีก่อน โดยใกล้เคียงกับที่ตลาดคาด จากสินเชื่อที่ขยายตัวสูงโต 29% เทียบช่วงเดียวกันของปีก่อน และยอดขายประกันทีเพิ่มขึ้น
ขณะที่ credit cost เพิ่มขึ้น จากการตัดจำหน่ายหนี้สูญสูงขึ้น เพื่อรักษา NPL ให้อยู่ในระดับต่ำที่ 1.4% ทั้งนี้บริษัทยังคงมีระดับสำรองที่สูงในอุตสาหกรรมคิดเป็น coverage ratio ที่ 270%
โดยคงกำไรสุทธิปี 2565 ที่ 4.0 พันล้านบาท โต 27% เทียบช่วงเดียวกันของปีก่อน และปี 2566 ที่ 5.1 พันล้านบาท โต 26%เทียบช่วงเดียวกันของปีก่อน จากสินเชื่อที่ขยายตัวสูงต่อเนื่องที่ปีละโต 20% และโต 19% เทียบช่วงเดียวกันของปีก่อน ตามสาขาที่เพิ่ม และฐานลูกค้า TIDLOR Card ที่เพิ่มขึ้น ขณะที่คาดว่า credit cost จะเพิ่มขึ้นเป็น 116/96bps ตาม NPL ที่สูงขึ้น
ด้านราคาหุ้นใกล้เคียง SET ในช่วง 1 เดือนที่ผ่านมา ทั้งนี้แนะนำ “ซื้อ” จากผลการดำเนินงานที่ยังคงขยายตัวอย่างแข็งแกร่งปี 2565-2567 โดย EPS CAGR โต 22% หนุนโดยสินเชื่อที่เพิ่มขึ้นต่อเนื่อง ภายใต้ระดับสำรองที่สูงคิดเป็น NPL coverage ratio ที่ 273% หรือ LLR/Loan ที่ 4% ซึ่งคาดว่าสามารถรองรับความเสี่ยงจาก NPL ที่เพิ่มขึ้นได้ นอกจากนี้จะยังได้ผลบวกจากการขยายประเภทสินเชื่อเข้าสู่สินเชื่อที่ดิน และสินเชื่ออื่นที่อยู่ระหว่างการศึกษา ซึ่งช่วยหนุนให้สินเชื่อขยายตัวเพิ่มขึ้นในระยะยาวอย่างเด่นชัด